Մեկ տասնյակից ավելի հարցեր էին ներառված հոկտեմբերի 11-ին կայացած Ստեփանակերտի քաղաքային համայնքի ավագանու նիստի օրակարգում, ուր առաջնահերթ լսվել է 2018թ. բյուջեի 9 ամսվա կատարողականը: Իսկ մինչ այդ քաղաքապետ Սուրեն Գրիգորյանը, ով վարում էր նիստը, քաղաքապետարանի անունից ջերմորեն շնորհավորել է ավագանու անդամ Դավիթ Գրիգորյանին`հանրապետության վաստակավոր մարզիչի պատվավոր կոչման արժանանալու կապակցությամբ, սպորտի բնագավառում և անձնական կյանքում մաղթել նրան նորանոր հաջողություններ, ամենայն բարիք: